Diari Oficial de la Generalitat Valenciana


Sumari del DOGV 9356, del 07-06-2022 (2022/4955)

ACORD de 17 de desembre de 2021, del Consell, pel qual s'autoritza transferència de crèdits entre seccions i capítols per a incrementar el capítol d'inversions del programa 612.30 Patrimoni de la Generalitat, de la Conselleria d'Hisenda i Model Econòmic, per import global de 23. 322.823 euros (exp. 06.039/21-228).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9356

Data del DOGV
:   07-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/4955


Data del document
:   17-12-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 17 de desembre de 2021, del Consell, pel qual s'autoritza transferència de crèdits entre seccions i capítols per a incrementar el capítol d'inversions del programa 612.30 Patrimoni de la Generalitat, de la Conselleria d'Hisenda i Model Econòmic, per import global de 23. 322.823 euros (exp. 06.039/21-228). [2022/4955]  
Per la Direcció General de Sector Públic i Patrimoni, el passat 15 de desembre, es va acordar iniciar el procediment per a l'adquisició directa de l'immoble situat a València, plaça de l'Ajuntament, número 24, conegut com a Edifici Correus i propietat de la Societat Estatal Correus i Telègrafs SA, SME. La monumentalitat de l'edifici i la singularitat dels elements arquitectònics que el configuren, justifiquen l'interés públic de la seua adquisició,  
En resultar insuficients les disponibilitats existents en el capítol 6 «Inversions reals» del programa 612.30 «Patrimoni de la Generalitat» per a aquesta adquisició, resulta necessari incrementar-lo en 19.796.392 euros, alhora que, atesa la naturalesa i característiques de l'immoble que es pretén adquirir procedeix la inclusió, en el seu annex d'inversions d'un nou projecte, l'EA320 Adquisició d'edificis patrimonials.  
  
Atenent aquestes necessitats i donada l'existència de disponibilitats, tant en el capítol 6 de la Conselleria d'Hisenda i Model Econòmic, com en altres partides dels capítols 6 i 7 d'altres seccions pressupostàries, i que per part de les mateixes s'ha informat que no estan vinculades a compromisos pendents ni a finançament finalista, i que no es preveuen executar en el que resta d'exercici, es considera procedent destinar les mateixes, mitjançant les corresponents transferències de crèdit, a incrementar el capítol 6 del programa 612.30 «Patrimoni de la Generalitat» que permeta incloure i dotar el citat projecte d'inversió.  
  
A aquest efecte, i en virtut del que es disposa en els articles 21 i 23 de la Llei 4/2020 de pressupostos de la Generalitat per a l'exercici 2021 el Consell, a proposta de la Conselleria d'Hisenda i Model Econòmic,  
  
  
ACORDA  
  
Primer  
S'autoritza minorar la dotació de les línies i pels imports que es detallen a continuació dels annexos de transferències i subvencions de capital. L'import que consta com a dotació anterior en la línia de subvenció S1742, és el resultant després de l'aprovació de l'expedient 06.036/21-215, en aquesta mateixa sessió del Consell.  
Segon  
A conseqüència de les minoracions autoritzades en el punt primer, s'autoritza una minoració de crèdit en les aplicacions i pels imports que es detallen a continuació:  
  
Aplicació Import  
94.77.70.692.98.7 452.823,00  
81.03.31.334.84.3 470.000,00  
79.20.04.602.73.8 1.000.000,00  
18.82.94.553.45.4 58.521.143,00  
10.44.27.018.16.6 4.000.000,00  
42.18.13.977.12.1 3.400.000,00  
Total 72.317.883,00  
  
  
  
Tercer  
Autoritzar un augment de crèdit en l'aplicació 24.36.36.905.67 6 per import de 76.599.463 euros.  
  
Quart  
S'autoritza incloure, en l'annex d'inversions reals del programa 612.30, Patrimoni de la Generalitat, del projecte EA320 Adquisició d'edificis patrimonials.  
  
València, 17 de desembre de 2021  
  
La consellera secretària,  
MÓNICA OLTRA JARQUE